Atentatul de la Moscova. ISIS, ucrainenii, americanii sau Putin?
Atentatul de la Moscova. Jurnalistul Robert Turcescu remarcă faptul că Vladimir Putin este suspect de tăcut în această perioadă. Mai ales în contextul în care Maria Zaharova, purtătorul de cuvânt al Ministerului Afacerilor Externe de la Moscova, susține că SUA încearcă să se acopere cu "bau-bau-ul Statului Islamic.
Ion Cristoiu identifică, totuși, "direcțiile" principale ale discursului lui Putin în urma atentatului:
"El a avut un discurs neliniștitor, aș spune. Mă rog, noi, românii, nu suntem neliniștiți, că suntem tot timpul… (…) Noi suntem cei mai fericiți pentru că suntem zilnic drogați. În acest discurs este foarte interesant că el nu vorbește nimic de ISIS. Spune, textual, ca președinte al Rusiei, că teroriștii voiau să fugă în Ucraina, că aveau o fereastră, în ghilimele.
Nu știu dacă ucrainenii îi primeau sau nu, dar el sugerează că măcar erau primiți acolo. Dar el spune un lucru foarte important. El spune că nu e un atentat obișnuit, cum sunt toate atentatele. Și are dreptate, deoarece atentatele unor teroriști sunt imediat urmate de justificare.
Ne răzbunăm pentru, face cutare. Și el spune că a fost un masacru cu sânge rece și compară, asta n-a sesizat nimeni, cred că nici din presa mondială. El invocă la un moment dat, în timpul Marelui Război, și noi, și nemții, într-un sat, de exemplu, unde atacau partizanii, se luau în mod ostentativ 4-5 cetățeni la voia întâmplării și erau împușcați tocmai pentru a speria restul satului sau al localității, ca să nu mai ajute partizanii. (…)
Imediat după eliberarea unei localități, venea comisia de anchetă care strângea dosare", povestește Ion Cristoiu.
Vladimir Putin, prea tăcut după atentat? Compară atentatul cu o practică nazistă
Ion Cristoiu explică această comparație pe care ar fi făcut-o însuși Putin în discursul său. Robert Turcescu consideră că apariția ISIS este suspectă, mai ales deoarece nu și-a mai făcut simțită prezența din pandemie.
"Și atunci, Putin compară acest atentat, despre care spune că nu este unul obișnuit, cu ceea ce făceau naziștii pe front. Deci pe undeva este vorba, e clar o aluzie la ucraineni, pentru că e vorba de un soi de răzbunare.
Domnule Turcescu, e o glumă cu ISIS. Hai să fim serioși. (…) Într-un material video eu am enumerat misterele, enigmele. Prima enigmă este faptul că ISIS-ul pretinde că a atacat până acuma Iranul și Moscova. (…)
ISIS-ul este vârful de lance al radicalilor islamiști, care consideră că Occidentul e Satana. (…) Ei invocă Occidentul. În niciun caz nu poți să invoci Rusia, că Rusia e conservatoare, da? Trebuie să fii dement să faci un atac la Moscova, într-o țară conservatoare.
Toate aceste grupări și-au tras seva populară din denunțarea Satanei, care este Occidentul, e America. Ori noi constatăm că este un ISIS care este un aliat al Americii", explică Ion Cristoiu.
ISIS (Stat Islamic din Irak și Siria) este o organizație teroristă extremistă cu obiective jihadiste, activă în regiunea Orientului Mijlociu. Grupul își propune să stabilească un "califat" islamic și să impună interpretarea lor radicală a legii islamice în teritoriile pe care le controlează. ISIS a comis numeroase acte teroriste și atrocități împotriva civililor, fiind considerată una dintre cele mai periculoase organizații teroriste din lume.
Vă invităm să urmăriți și celelalte "nepotriviri" identificate de Ion Cristoiu în urma atentatului din Moscova, exclusiv pe canalul de YouTube HAI ROMÂNIA, chiar aici.